Data was extracted from:https://www.infomed.co.il/drugs/piroxicam-brexin/

המומחים של
Info
med
מסבירים:
פירוקסיקם (Piroxicam) הוא חומר פעיל הנמצא בתכשירי ג'ל לשימוש חיצוני אקסיפן, פלדן, ובטבליות או אבקה לשתייה בשם ברקסין (Brexin). פירוקסיקם שייך לקבוצת נוגדי דלקת לא סטרואידליים (NSAID's), המעכבים את האנזים COX ומפחיתים ייצור חומרים מעוררי דלקת.
חלק מהתרופות המכילות פירוקסיקאם מנופקות ללא צורך במרשם רופא, ואילו חלקן מנופקות על פי מרשם רופא בלבד, כתלות במינון ובצורת המתן.
יעיל לטיפול ב:
פירוקסיקם למריחה חיצונית (אקסיפן, פלדן) מיועד להקלה על כאבי שרירים או
כאבי מפרקים
מקומיים כתוצאה מדלקת.
פירוקסיקם לבליעה (ברקסין, Brexin) משמש לטיפול בכאב ובתסמינים נוספים של דלקת, כגון נפיחות ונוקשות במפרקים, עקב
דלקת מפרקים ניוונית
או
דלקת מפרקים שגרונית
או דלקת חוליות מקשחת (ankylosing spondylitis) .
הנחיות חשובות:
עליכם לשטוף את הידיים לאחר מריחת הג'ל (אקסיפן, פלדן).
אין לכסות את האזור המטופל.
בשימוש חיצוני אין למרוח יותר מארבעה שבועות ובכל מקרה לא על עור פצוע, או חלקים גדולים של עור לא שלם או ניזוק (כמו בכוויות), מבלי להתייעץ עם רופא, לא על האף, הפה, איברי המין או פי הטבעת, רקמות ריריות.
תשומת לב לתגובות עוריות, שייתכן ויהיו חמורות ומסכנות חיים. תגובות אלו לא נקשרו לשימוש מקומי בפירוקסיקאם, אך לא ניתן לשלול את האפשרות כי הן יתרחשו בשימוש מקומי. סימנים אפשריים: פריחה עורית, שלפוחיות, קילופים של העור, נגעים ריריים או כל סימן אחר לרגישות יתר. נדרשת הפסקת השימוש, מייד עם הופעת הסימנים.
צילום: Shutterstock
קראו עוד:
15 כללי זהב שיעזרו לכם לשמור על בריאות המפרקים
מתי אסור להשתמש בתרופה:
אין להשתמש בג'ל פירוקסיקם למריחה חיצונית (אקסיפן, פלדן) במקרים הבאים:
- רגישות לחומר הפעיל (פירוקסיקם) או למרכיבים אחרים בתרופה.
- רגישות לחומרים אחרים מקבוצת נוגדי דלקת לא סטרואידליים, לרבות האספירין.
- כאשר נוגדי דלקת אחרים גרמו לאסטמה, פוליפים באף, נזלת אלרגית,גירוי ודלקת בעור.
- אם את בשליש הראשון או השלישי של הריון או אם את מניקה.
בנוסף לאזהרות הקודמות, אין להשתמש בפירוקסיקם לטיפול פנימי (ברקסין, Brexin) גם במצבים הבאים:
- לאורך כל תקופת ההריון וההנקה.
- בו זמנית עם נטילת נוגדי דלקת אחרים או תרופות נגד קרישת דם, כמו קומדין.
- אם היה לכם כיב קיבה או תריסריון, מחלות של מערכת העיכול או דימום במערכת העיכול או אם אתם סובלים מבעיות אלה בהווה.
- אם אובחנה אצלכם מחלת כליות או אי ספיקת לב חמורה.
- אם אתם בני 80 ומעלה - הטיפול בתרופה זו אינו מומלץ.
מידע על התרופה
אופן נטילת התרופה
טבליות, אבקה להכנת תמיסה, ג'ל למריחה חיצונית.
תדירות וזמן נטילה
1-3 פעמים ביום עם או ללא אוכל.
מריחה חיצונית: 3-4 פעמים ביום, באיזור הנגוע.
טווח המינון
מבוגרים: 10 עד 20 מ"ג פעם ביום.
תחילת ההשפעה
לשיכוך כאב: 3-4 שעות; בטיפול בשיגדון עשוים לחלוף מספר ימים עד שתורגש ההשפעה.
משך ההשפעה
לשיכוך כאב: 3-4 שעות; בטיפול בשיגדון עשוים לחלוף מספר ימים עד שתורגש ההשפעה.
מנה שנשכחה
יש לקחת את המנה הבאה בזמן הרגיל. אין ליטול מנה כפולה כפיצוי על זו שנשכחה.
הפסקת התרופה
בטיפול בכאב: ניתן להפסיק את התרופה כשאין בה צורך יותר.
בטיפול בדלקת פרקים: אין להפסיק את הטיפול ללא ייעוץ רפואי.
מינון עודף
מנה עודפת מקרית אינה צריכה להדאיג; מינון עודף גדול עלול לגרום לבחילה או להקאה. אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים. להגן מחשיפה ישירה לאור.
אזהרות
תזונה
יש ליטול פירוקסיקאם עם מזון ועם כוס מים מלאה, כדי להקטין סיכון לפגיעה בקיבה.
אלכוהול
מומלץ שלא לשתות יין ומשקאות חריפים בזמן הטיפול בתרופה
נהיגה
יש להיזהר בנהיגה שכן התרופה (שימוש פנימי) עלולה לגרום לסחרחורת או עייפות יוצאת דופן.
הריון
שימוש פנימי: אין להשתמש בהריון. לתכשיר קיימת תופעת לוואי אפשרית של פגיעה כלייתית בעובר ומיעוט מי שפיר החל משבוע 20 להריון. מומלץ להימנע משימוש בתכשירים ממשפחת NSAID החל משבוע 20 להריון ולהתייעץ עם הרופא.
הנקה
לא ניתן. התרופה עוברת לחלב אם ועלולה להשפיע לרעה על התינוק. מומלץ לא לקחת את התרופה או לא להיניק.
תינוקות וילדים
לא מומלץ בילדים מתחת לגיל 12. יש לעקוב אחר הוראות כל תכשיר ולהתייעץ עם הרופא במידת הצורך.
קשישים
סיכוי גבוה יותר לסבול מתופעות לוואי מתרופה זו, במיוחד מעל גיל 70.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
גיל מבוגר- קשיש
אסתמה
בעיות עיניים
סוכרת
מחלת כליה
מחלת כבד
מחלת לב
קושי בעיכול פירוקסיקאם- מיעוט אנזימי פירוק
אלרגיה לאספירין
נטילת תרופות אחרות
יתר לחץ דם
בעיות בקרישת הדם
דימום ממערכת העיכול
תגובות עוריות
כיבים בפה, בגרון, באף, באיברי המין
בדיקות דם עתידיות
סיכון ממנת יתר
אין נתונים
סיכון מפיתוח תלות
נמוך
תופעות לוואי
תרופה זו עלולה לגרום לרגישות מיוחדת עם חשיפה לשמש ולהיווצרות מוגברת של כתמי שמש, לכן יש להימנע מחשיפה לשמש או לקרני UV ולדאוג להגנה מתאימה.
תופעות הלוואי השכיחות של פירוקסיקאם כשהוא ניתן בבליעה: עצירות, בחילות/הקאות, נמנום, כאב ראש, סחרחורת, צרבת קלה, כאב בטן קל, רגישות לשמש.
ניתן להשתמש בסותרי חומצה במהלך הטיפול על מנת להפחית את התופעות במערכת העיכול. במידה ותופעות אלו מחמירות יש להיוועץ ברופא.
בשימוש חיצוני: גרד באזור המריחה, אדמומיות, פריחה.
חלק התכשירים בשימוש חיצוני מכיל בנזיל אלכוהול, העלול לגרום לגירוי מקומי קל, או לתגובות אלרגיות. וכן אלכוהול (אתנול)-  העלול לגרום לתחושת שריפה על גבי עור שניזוק. עבור תינוקות רכים האלכוהול שבתכשיר עלול להיספג דרך העור ולגרום לרעילות מערכתית.
בהפסקת השימוש, הכאב עלול לחזור.
הסיכון לתופעות לוואי עולה במינונים גבוהים ובשימוש ממושך, ועל כן יש למלא אחר הוראות הרופא בקפידה. באופן כללי, יש להפסיק את הטיפול ולפנות לרופא בהרגשת סימן כלשהו בקיבה, בכבד ובמעיים, בייחוד במקרה של דימום, בשינוי כלשהו בעור, או כל סימן לתגובה אלרגית, ובשינויי בדיקות דם לבחינת תפקודי הכבד.
במקרים הבאים יש להפסיק את הטיפול התרופתי ולפנות לרופא: חום, צרבת חריפה, בצקת של הפנים, שפתיים, רגלים או ידיים, כיב קיבה, כאבי בטן חריפים, לחצים בחזה, רגישות יתר חריפה, צלצולים באוזניים, צואה שחורה או דמית, הקאה דמית, דימומים מחלל האף, קשיים או ירידה במתן שתן, פצעים בפה, ירידה בשמיעה או בראיה. תגובות עוריות חמורות- כמו פריחה עורית על הגוף העשויה להופיע תחילה כנקודות אדומות ממוקדות או כתמים עגולים עם שלפוחיות במרכז, קילופים של העור, נגעים ריריים או כל סימן אחר לרגישות יתר.
פרטי תגובה עם תרופות אחרות
יש לעדכן רופא/ רוקח בנטילת תרופות אחרות, כולל תרופות ללא מרשם וכן תוספי תזונה. בייחוד עבור:
פירוקסיקאם עלול לגרום לתגובות לא רצויות עם תרופות הבאות: תרופות נגד קרישת דם, תרופות משתנות, אספירין, סליצילטים או נוגדי דלקת שאינם סטרואידליים, ליתיום, תרופות להורדת לחץ דם וללב, תרופות המכילות אשלגן, פרובנציד, מתוטרקסט, תרופות לסוכרת מקבוצת סולפוניל אוראה, ציקלוספורין וטאקרולימוס- המורידות את פעילות מערכת החיסון, פניטואין , אנטביוטיקות מקבוצות הקוינולונים, אמינוגליקוזידים ו-סולפונאמידים, דיגוקסין, תרופות נוגדות דיכאון מקבוצת ה- SSRI's, קורטיקוסטרואידים. ליתיום- לטיפול בדיכאון, סימטידין- לטיפול בכיב קיבה, התקן תוך רחמי כלשהו, חוסמי בטא- המשמשים להורדת לחץ דם, אי ספיקת לב, תעוקת חזה, מניעת מיגרנה.
השפעת שימוש ממושך
שימוש ממושך בפירוקסיקאם מגביר את הסיכון של דימום מכיב עיכולי.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא